Turcia a lansat o rachetă în zona Mării Negre, pentru a testa sistemul S-400 cumpărat din Rusia.
Lansarea rachetei a avut loc în apropierea oraşului turc Sinop. În ultimele zile, Turcia a restricţionat traficul aerian şi maritim în această zonă. Tensiunile dintre Turcia şi Statele Unite s-au putea amplifica.
Turcia a lansat, vineri, o rachetă în largul coastelor Mării Negre, în ceea ce pare a fi un test pentru verificarea sistemului antiaerian S-400, cumpărat din Rusia, afirmă surse citate de agenţia de presă Reuters.Lansarea rachetei a avut loc în apropierea oraşului turc Sinop, situat pe litoralul Mării Negre. În ultimele zile, Turcia a restricţionat traficul aerian şi maritim în această zonă.Ministerul turc al Apărării a anunţat că nu va confirma, nici nu va nega efectuarea testelor cu sistemul antiaerian S-400.Dacă informaţiile despre testarea sistemului S-400 se vor confirma, tensiunile dintre Turcia şi Statele Unite se vor amplifica.Turcia a achiziţionat un sistem antibalistic şi antiaerian rus S-400, dar cazul a generat o criză între Turcia şi Statele Unite, aliaţi în cadrul NATO.Statele Unite au avertizat că sistemele S-400 nu sunt compatibile cu echipamentele NATO, formulând temeri că ar putea fi expuse date secrete de tip tehnic despre avioanele militare americane F-35. În acest context, Administraţia de Washington a suspendat participarea Ankarei la programul avioanelor invizibile pe radar F-35.